Gandia posa en marxa un dispositiu especial de neteja de carrers
17 octubre 2022

## Gandia posa en marxa un dispositiu especial de neteja de carrers17 octubre 2022Última actualització: 26 octubre 2022

![](../gestion/img/32ce3005e90c91c5cdb61bb4ff4875aa64268ff3f5e10aef418a8c82cd5c16e5.jpg)  
  

L'alcalde de Gandia, **José Manuel Prieto**, acompanyat pels regidors **Miguel Ángel Picornell**, **Nacho Arnau** i **Vicenta Ferrer**, ha presentat aquest matí un altre dels puntals del Pla Respecte. Es tracta de la neteja intensiva de carrers que portaran a terme les contractes dels serveis del consistori durant els pròxims mesos en diverses fases. La primera es prolongarà durant el pròxim mes i mig.

Prieto ha explicat que s'aprofitarà aquest tipus de neteges serviran per a actuar no només eliminant la brutícia sinó que també s'actuarà al mobiliari públic, imbornals, jardineria, etc. "_D'aquesta manera no només netegem tot el vial, ja que es traslladen els cotxes per arribar a tots els racons, sinó que també actuem en tot allò que és públic_" ha declarat Prieto qui ha afegit que aquest tipus d'accions han d'anar acompanyades de la col·laboració ciutadana. _"La immensa majoria dels ciutadans correspon i nosaltres, com a ajuntament, hem d'assumir aquesta obligació". "Hem de ser capaços de detectar totes les necessitats que hi haja ara mateix i una vegada arribat al pic de detecció començar a reduir-los. Això voldrà dir que el Pla Respecte funciona i s'està complint l'Ordenança de Convivència"_.

La primera autoritat del consistori també ha valorat que aquest Pla contempla la coordinació entre les diferents contractes municipals. _"Quan entra un a treballar, entren tots. Així aconseguim la màxima eficàcia i eficiència dels serveis públics"_.

[Twittear](https://twitter.com/share)